**Osnovna škola Side Košutić**

**Radoboj**

Klasa: 400-01/24-01/2

Urbroj: 2140-78-25-11

Radoboj, 28. srpnja 2025.

**III. OBRAZLOŽENJE IZVJEŠTAJA O IZVRŠENJU FINANCIJSKOG PLANA OSNOVNE ŠKOLE**

**SIDE KOŠUTIĆ RADOBOJ**

**ZA RAZDOBLJE 1-6/2025. GODINE**

Odredbama čl. 81. Zakona o proračunu (NN144/21) propisana je obaveza izrade i donošenja polugodišnjeg i godišnjeg izvještaja o izvršenju financijskog plana, a temeljem čl. 86. proračunski korisnik dužan je upravljačkom tijelu u skladu s aktima kojima je uređen rad proračunskog korisnika, izvještaj dostaviti na usvajanje, te ga dostaviti osnivaču.

Polugodišnji izvještaj o izvršenju financijskog plana škola izrađuje temeljem Pravilnika o polugodišnjem i godišnjem izvještaju o izvršenju proračuna i financijskog plana (NN 85/23).

Temeljem čl. 30. Pravilnika izvještaj o izvršenju financijskog plana sadrži: opći dio, posebni dio, obrazloženje i posebne izvještaje.

Za polugodišnje razdoblje sastavlja se samo obrazloženje općeg dijela izvještaja temeljem članka 42. Pravilnika.

Izvještaj o izvršenju pokazuje da li su sredstva utrošena prema financijskom planu.

Ostvarenje/izvršenje za prethodnu i tekuću godinu iskazuje se na razini razreda, skupine, podskupine i odjeljka ekonomske klasifikacije (4. razina), dok se plan iskazuje na razini razreda i skupine ekonomske klasifikacije (2. razina).

1. **OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**
2. *OBRAZLOŽENJE OSTVARENJA PRIHODA I RASHODA, PRIMITAKA I IZDATAKA*

**Sažetak računa prihoda i rashoda i računa financiranja**

Iz općeg dijela - sažetka prihoda i rashoda vidljivo je da su u izvještajnom razdoblju ostvareni ukupni prihodi poslovanja u iznosu od 691.639,50 €, dok u istom razdoblju ukupni rashodi iznose 780.591,37€.

Iz navedenog proizlazi da je na kraju izvještajnog razdoblja ostvaren manjak prihoda u iznosu od 88.951,87 €. Manjak prihoda nastao je najvećim dijelom iz razloga što su u rashode izvještajnog razdoblja knjiženi izdaci za plaću za mjesec lipanj 2025.g., izdaci za prehranu učenika za svibanj i lipanj i izdaci za materijalne troškove za mjesec lipanj 2025.g., dok će prihodi za pokriće ovih rashoda biti ostvareni i evidentirani u slijedećem razdoblju.

***Prihodi i primici***

Ukupni prihodi poslovanja u razdoblju 1-6/2025. godine ostvareni su u iznosu od 691.639,50 € što iznosi 46,86% planiranih prihoda.

U odnosu na isto razdoblje prethodne godine povećanje iznosi 15,94% odnosno 95.071,38 €.

U obračunskom razdoblju ostvareni su prihodi poslovanja kako slijedi:

**Skupina 63 – Pomoći od subjekata unutar općeg proračuna** – obuhvaćaju prihode ostvarene od Ministarstva znanosti, obrazovanja i mladih u iznosu od 621.905,73 € što iznosi 46,27**%** prihoda u odnosu na plan, a 12,84% ili 70.784,45 € više u odnosu na prethodnu godinu prvenstveno zbog povećanja izdataka za plaće (zbog povećanja koeficijenata), povećanja naknada i nagrada zaposlenicima.

U okviru tekućih pomoći u iznosu od 619.609,08 € ostvareni su prihodi za plaće – 552.004,83 €, za materijalna prava zaposlenih 33.883,43 € prihodi za nabavu menstrualnih higijenskih potrepština u iznosu od 427,50 €, prihodi za prehranu učenika u iznosu od 21.276,01 €, prihodi za plaćanje naknade za nezapošljavanje invalida – 1.138,00 €, prihodi za radne udžbenike za učenike za šk. g. 2024/25. u iznosu od 10.043,97 €, te ostatak prihoda za projekte – iznos 835,34 €.

U okviru kapitalnih pomoći ostvareni su prihodi u iznosu od 2.296,65 € od Ministarstva za višegodišnje udžbenike za učenike za šk. g. 2024/25. koji nisu bili doznačeni do kraja 2024.g.

**Skupina 64 – Prihodi od imovine**

Na ovoj skupini evidentiraju se prihodi od kamata na depozite po viđenju – sredstva na računu škole.

U obračunskom razdoblju ovi prihodi nisu ostvareni.

**Skupina 65 – Prihodi po posebnim propisima**

U prihodima po posebnim propisima evidentirane su uplate učenika za izlete, terensku nastavu i druge izvannastavne aktivnosti – 7.100,00 €. Ostvarenje u odnosu na plan iznosi 95,28% budući da u trenutku izrade financijskog plana nije bio poznat broj, destinacije i cijene izleta i terenskih nastava u šk. g. 2024/25.

Na ovoj skupini evidentirani su i prihodi od županijskog sportskog saveza za učenička natjecanja i projekt Sportski praznici u iznosu od 630,00 €.

**Skupina 66 – Prihodi od prodaje robe i pruženih usluga i donacija**

Prihodi od pruženih usluga obuhvaćaju prihode od najma školske sportske dvorane u iznosu od 2.130,00 € što je na razini planiranih prihoda.

Prihodi od donacija – ostvareni su u ukupnom iznosu od 2.210,00 € - donacije fizičkih osoba u iznosu od 2.010,00 € i donacije od trgovačkih društava u iznosu od 200,00 €. Ostvarene donacije namijenjene su poboljšanju uvjeta rada škole. Donacije nisu bile planirane u financijskom planu jer kod izrade plana nismo imali saznanja o istima.

**Skupina 67 – Prihodi od nadležnog proračuna**

Prihodi od nadležnog proračuna za financiranje rashoda poslovanja ostvareni su u ukupnom iznosu od 54.319,24 € - 50,20% plana. Prihodi su ostvareni iz dva izvora:

1. Izvorna sredstva županije – 23.764,70 € (sredstva za rad pomoćnika u nastavi, e-tehničara, provedbu građanskog odgoja, učenika natjecanja, dječji participativni proračun, hitne intervencije i sl.).
2. DEC sredstva – sredstva za pokriće svih materijalno – financijskih rashoda poslovanja u iznosu od 32.071,35 € što iznosi 92% u odnosu na plan jer su planirani prihodi ostali na razini 2023. godine.

Prihodi iz nadležnog proračuna za financiranje rashoda za nabavu nefinancijske imovine u iznosu od 3.344,53 € ostvareni su iz izvornih sredstava županije za nabavu računalne opreme.

Gledajući prihode prema izvorima financiranja najveći udio otpada na prihode, a time i rashode iz izvora **Pomoći** - Ministarstvo budući da se iz ovog izvora osiguravaju sredstva za plaće i ostale rashode za zaposlene, te sredstva za prehranu učenika.

Drugo mjesto gledajući udio u ukupnim prihodima zauzimaju prihodi iz izvora **Opći prihodi i primici**, a obuhvaćaju izvorna i DEC sredstva ostvarena od Krapinsko-zagorske županije iz kojih se podmiruje najveći dio materijalno-financijskih rashoda škole – ostvarenje 91% u odnosu na plan.

Zatim slijede **Prihodi za posebne namjene** - uplate učenika za izlete, terensku nastavu i sl. Ostvarenje ovih prihoda najvećim dijelom vezano je uz realizaciju Godišnjeg plana i programa rada škole i školskog kurikuluma.

U prvom polugodištu 2025.g. ostvareni su i prihodi iz izvora **Donacije** koji nisu bili planirani u financijskom planu.

U izvještajnom razdoblju iz izvora Donacije utrošen je i preneseni višak prihoda iz 2024.g. u iznosu od 1.850,00 €.

Prihodi iz izvora **Vlastiti prihodi** realizirani su u okviru plana, a odnose se na prihode od najma sportske dvorane. U izvještajnom razdoblju nisu ostvareni prihodi od prodaje proizvoda učeničke zadruge.

***Rashodi i izdaci***

U izvještajnom razdoblju ukupni rashodi iznose 780.591,37 €.

Rashodi poslovanja iznose 774.506,35 € - 53,10°% plana dok rashodi za nabavu nefinancijske imovine iznose 6.085,02 € - 50,67% plana.

Rashodi poslovanja u razredu 3obuhvaćaju rashode za zaposlene, te materijalno – financijske rashode poslovanja.

**Skupina 31 – Rashodi za zaposlene**

U skupini 31 evidentirani su rashodi za plaće i ostali rashodi za zaposlene – iznos od 677.372,92 €

Ovi rashodi financirani su iz dva izvora i imaju najveći udio u strukturi ukupnih rashoda – gotovo 87%.

Najveći dio rashoda za plaće i naknade financira se iz izvora 5.2.1. Ministarstvo – 661.540,57 € - realizacija 53,66% plana.

Na rashode za plaće i naknade pomoćnika u nastavi otpada 15.832,35 €. Ovi izdaci financiraju se iz tri izvora: opći prihodi i primici – izvorna sredstva županije u iznosu od 1.696,21 €, izvor pomoći – ministarstvo – 2.120,44 € i izvor ministarstvo – prijenos EU iznos od 12.015,70 €.

**Skupina 32 – Materijalni rashodi**

Materijalni rashodi poslovanja u obračunskom razdoblju iznose 95.062,08 € što iznosi 54,07% planiranih rashoda.

U skupini 32 evidentirane su naknade troškova zaposlenima (službena putovanja, naknade za prijevoz na posao i s posla, izdaci za stručno usavršavanje zaposlenika i sl.) – iznos od 19.952,54 €, izdaci za materijal i energiju (uredski i materijal za nastavu, materijal za održavanje, namirnice za školsku kuhinju i sl.) – 51.180,02 €, izdaci za usluge telefona, pošte, prijevoza, usluge održavanja, komunalne, računalne zdravstvene, intelektualne i slične usluge 13.014,76 €, te ostali nespomenuti rashodi poslovanja - izdaci za članarine, pristojbe i naknade, te ostali nespomenuti rashodi poslovanja u iznosu od 10.914,76 €.

Povećanje izdataka za uredski materijal i ostale materijalne rashode i sitni inventar u odnosu na prethodnu godinu nastalo je zbog nabave materijala za nastavu vezano uz provedbu projekata Ministarstva.

Povećanje izdataka za usluge tekućeg i investicijskog održavanja nastalo je zbog izdataka vezanih za povećanje sigurnosti učenika.

Izdaci za zakupnine i najamnine znatno su veći u odnosu na prethodnu godinu zbog izdataka vezanih za najam kopirnog aparata od početka 2025. godine.

Povećanje ostalih nespomenutih rashoda poslovanja u odnosu na prethodnu godinu vezano je za realizaciju terenskih nastava za učenike.

Rashodi iz ove skupine financirani su iz slijedećih izvora:

1.1. Opći prihodi i primici – izvorna sredstva K-Z županije – 5.253,01 € (naknade troškova zaposlenima - natjecanja, rashodi za materijal za nastavu, ugovori o djelu – građanski odgoj i e-tehničar, zimske radionice, hitne intervencije sl.)

1.3. Decentralizacija – 36.379,61 € (naknade troškova za zaposlene, rashodi za materijal i energiju, rashodi za usluge telefona, pošte, prijevoza, održavanja, komunalne usluge, licence, premije osiguranja i sl.)

3.1. Vlastiti prihodi – 1.229,77 € (materijal za nastavu, članarina uč. zadruge i sl.)

4.3.1. Posebne namjene – 7.130,00 € (izdaci za usluge prijevoza, ostali rashodi – izleti, terenska nastava i sl.)

5.2.1. Pomoći - Ministarstvo – 43.399,87 € (izdaci za prijevoz na posao, materijal za nastavu, namirnice, ugovor o djelu za održane radionice u sklopu projekata, naknada za nezapošljavanje invalida).

6.2. Donacije – 1.056,92 € (materijal za nastavu i sitni inventar)

**Skupina 34 – Financijski rashodi**

Prema ekonomskoj klasifikaciji tu se evidentiraju naknade za bankarske usluge i usluge platnog prometa te izdaci za zatezne kamate. Realizacija iznosi 443,85 € što iznosi 61,65% planiranih rashoda za 2025.g. Ovi rashodi financirani su iz DEC sredstava Županije.

**Skupina 38 - Ostali rashodi**

Na ovoj skupini evidentirani su, prema uputi, izdaci za nabavu menstrualnih higijenskih potrepština za učenice škole u iznosu od 427,50,00 € financirani iz izvora Pomoći - Ministarstvo.

U razredu 4 evidentirani su rashodi za nabavu nefinancijske imovine.

**Skupina 42- Rashodi za nabavu proizvedene dugotrajne imovine**

Na podskupini 422 - iznos od 5.973,25 € - evidentirani su izdaci za računalnu opremu u iznosu od 3.717,03 € financirani iz izvornih sredstava županije u iznosu od 3.344,53 € i vlastitih prihoda u iznosu od 372,50 €, zatim izdaci za opremu za nastavu vezani za provedbu projekata Ministarstva – 1.236,46€ i 1.019,76 – oprem nabavljena iz izvora donacije.

Na podskupni 424 Knjige u izvještajnom razdoblju evidentirani iznos od 111,77 € odnosi se na realizaciju projekta ministarstva – Emocionalna avantura čitanjem.

RASHODI PREMA FUNKCIJSKOJ KLASIFIKACIJI

Funkcijska klasifikacija sadrži aktivnosti, to jest projekte korisnika proračuna razvrstane prema njihovoj namjeni.

Prema članku 14. Pravilnika o proračunskim klasifikacijama, rashodi obrazovanja svrstani su u obrazovanje 0912- Osnovno obrazovanje.

Dodatne usluge u obrazovanju iskazane na ovoj poziciji u iznosu od 24.162,89 € obuhvaćaju izdatke za prehranu učenika.

Izvršenje u odnosu na plan iznosi 56,99%.

RAČUN FINANCIRANJA PREMA EKONOMSKOJ KLASIFIKACIJI I IZVORIMA FINANCIRANJA

Budući da škola nema primitaka od financijske imovine i zaduživanja, niti izdataka za financijsku imovinu i otplate zajmova u ovom izvještaju nema iskazanih podataka.

1. *OBRAZLOŽENJE PRIJENOSA SREDSTAVA IZ PRETHODNE GODINE I PRIJENOSA U SLIJEDEĆE RAZDOBLJE*

Ukupno stanje na računu 922 u glavnoj knjizi i financijskim izvještajima na dan 31.12.2024. godine iznosilo je 5.437,18 € - manjak prihoda – izvor Ministarstvo – 13.569,84 – manjak, izvor Donacije – 1.850,00 € višak i izvor Vlastiti prihodi – 6.282,66 – višak.

U 2025.g. doznačena su sredstva za udžbenike i prehranu učenika čime je pokriven iskazani manjak na izvoru Ministarstvo.

U 2025. g. utrošeno je 1.800,00 € sredstava iskazanog viška na izvoru Donacije – za nabavu materijala i opreme za nastavu.

Iskazani tzv. metodološki manjak na kraju izvještajnog razdoblja u ukupnom iznosu od 94.389,05 € planira se pokriti prihodima čije ostvarenje se planira u narednom izvještajnom razdoblju.

**IV. POSEBNI IZVJEŠTAJI**

1. **Izvještaj o zaduživanju na tržištu novca i kapitala**

U razdoblju 1-6/2025. godine, kao ni u prethodnim razdobljima, škola se nije zaduživala na tržištu novca i kapitala.

1. **Izvještaj o danim zajmovima i potraživanjima po danim zajmovima**

U izvještajnom razdoblju škola nije davala zajmove i nema iskazanih potraživanja po osnovi

danih zajmova.

Ravnateljica: Predsjednica Šk. odbora:

Dijana Šalković Dijana Mikša